**НАРУЧИЛАЦ:**

**ОПШТИНСКА УПРАВА ОПШТИНЕ СВРЉИГ,**

**ул. Радетова бр. 31**

 **инТернет страница:** [**www.svrljig.rs**](http://www.jksp.svrljig.rs)

**ИЗМЕНЕ**

**КОНКУРСНЕ ДОКУМЕНТАЦИЈЕ**

**ЗА ЈАВНУ НАБАВКУ**

**УСЛУГА МОБИЛНЕ И ФИКСНЕ ТЕЛЕФОНИЈЕ**

**ПОСТУПАК ЈАВНЕ НАБАВКЕ МАЛЕ ВРЕДНОСТИ БР. ЈН бр. 1.2.2**

**Сврљиг, август 2016. године**

**Република Србија**

**ОПШТИНА СВРЉИГ**

**ОПШТИНСКА УПРАВА**

**III Број:404-71-4/2016**

**Датум:12.08.2016.године**

**С в р љ и г**

На основу члана 63. Закона о јавним набавкама („Сл.гласник РС“, бр. 124/12, 14/15 и 68/15) Општинска управа општине Сврљиг мења конкурсну документацију у редовном поступку јавне набавке мале вредности - Услуге мобилне и фиксне телефоније – ЈН бр. 1.2.2

**САДРЖИНА ИЗМЕНА КОНКУРСНЕ ДОКУМЕНТАЦИЈЕ**

1. У Одељку **IV УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА (УСЛОВИ СУ ИСТИ ЗА ОБЕ ПАРТИЈЕ),** под 2. **УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА**, мења се текст у тачки 5) и гласи:

„ Услов из чл. 75. ст. 1. тач 5) Закона – **Доказ**: Важећа лиценца коју је издала Републичка агенција за електронске комуникације за територију Србије или Потврда о упису оператора у Евиденцију оператора јавних комуникационих мрежа и услуга, **а које понуђач доставља у виду неоверене копије (зависно за коју партију понуђач подноси понуду).** **Дозвола мора бити важећа.**“

2. У одељку V **УПУТСТВО ПОНУЂАЧИМА КАКО ДА САСТАВЕ ПОНУДУ,** у тачки 2. **Начин на који понуда мора да буде сачињена,** мења се став 6. и гласи:

«Понуда се сматра благовременом уколико је примљена од стране наручиоца до **22.08.2016.године до 12,00 часова**».

3. У обрасцу VII А МОДЕЛ УГОВОРА (партија 1) мења се члан 4. став 2. и у Обрасцу

VII Б (партија 2) мења се члан 5. став 2. и гласи:

„Пружалац услуга се обавезује да за свако неслагање или оспоравање рачуна или квалитета извршене услуге, на које Наручилац уложи приговор у року од 30 дана од датума доспећа рачуна, достави писани одговор у року од 15 дана од дана подношења приговора“.

 За наведену измену достављамо измењени Образац VII А МОДЕЛ УГОВОРА (партија 1) и измењени Образац VII Б МОДЕЛ УГОВОРА (партија 2) у прилогу.

***VII А МОДЕЛ УГОВОРА (партија 1)***

Закључен између:

**ОПШТИНСКЕ УПРАВЕ СВРЉИГ,** са седиштем у Сврљигу, ул. Радетова бр. 31, коју заступа начелник Дејана Митић (у даљем тексту: **Наручилац**), матични број: 07327340, порески индентификациони број: 102025507

и

.........................................................................................., са седиштем у ............................................, улица ........................................................, кога заступа.................................................. (у даљем тексту: **Пружалац услуге**), ПИБ:.......................... матични број: ...................................

број рачуна: ............................................ назив банке:............................,

телефон:............................

**Члан 1.**

Уговорне стране констатују:

- да је Наручилац, на основу члана 39. Закона о јавним набавкама („Службени гласник РС” бр. 124/12, 14/15 и 68/15), Правилника о обавезним елементима конкурсне документације у поступцима јавних набавки и начину доказивања испуњености услова („Службени гласник РС” бр. 83/15), Одлуке о покретању поступка III број 404-71/2016 од 27.07.2016. године и на основу позива за подношење понуда за набавку услуга мобилне и фиксне телефоније, спровео поступак јавне набавке мале вредности ЈН бр. 1.2.2, за Партију 1;

- да је Пружалац услуге доставио понуду (биће преузето из понуде), која се налази у прилогу овог уговора и саставни је део овог уговора;

- да понуда Пружаоца услуге у потпуности одговара техничким карактеристикама (спецификацијама) предмета јавне набавке из конкурсне документације, која се налази у прилогу овог уговора и саставни је део овог уговора;

- да је Наручилац у складу са чланом 107. Закона о јавним набавкама („Службени гласник РС” бр. 124/12, 14/15 и 68/15) и Одлуке о додели уговора број (попуњава Наручилац), изабрао Пружаоца услуге, чиме су се коначно стекли услови за закључење уговора.

**Члан 2.**

Вредност уговора износи\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_ динара са ПДВ-ом (Наручилац оставља могућност да ће вредност уговора бити већа у зависности од оствареног саобраћаја за време трајања уговора, с тим што тај износ неће прелазити процењену вредност набавке).

Предмет Уговора је регулисање међусобних права и обавеза у вези са пружањем услуга мобилне телефоније, за потребе Наручиоца.

Предметне услуге пружају се у свему у складу са понудом Пружаоца услуге број\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_ године и техничким карактеристикама које су дате у конкурсној документацији Наручиоца.

Предметне услуге обухватају: саобраћај унутар корисничке групе Наручиоца, саобраћај у мрежи Пружаоца услуге и према осталим мобилним оператерима, саобраћај према фиксној телефонији, интернет саобраћај, СМС унутар групе наручиоца, унутар изабране мреже, ка мрежама других мобилних оператера и услуге роминга.

**Члан 3.**

Све услуге пружају се по ценама наведеним у понуди Пружаоца услуге и ценовнику за роминг и интернет саобраћај који чине саствани део овог Уговора.

Утврђене цене не могу се мењати.

Уговорне стране сагласно констатују да ће, у оквиру предметних услуга, Оператер пружити следеће услуге без накнаде:

**-** разговори унутар корисничке групе наручиоца

**-** заузећа позива и позиви на које није одговорено

**-** позиви специјалних служби (полиција, хитна помоћ, ватрогасци...)

**-** успостављање везе

- позиви сервисних бројева изабраног Пружаоца услуге.

**Члан 4.**

Плаћање Пружаоцу услуге вршиће на основу рачуна који се доставља за протекли месец, по испостављеној фактури са спецификацијом услуга, у оквирном року који **не може бити краћи од 15 нити дужи од 45 дана** од дана пријема уредно сачињеног рачуна.

Пружалац услуга се обавезује да за свако неслагање или оспоравање рачуна или квалитета извршене услуге, на које Наручилац уложи приговор у року од 30 дана од датума доспећа рачуна, достави писани одговор у року од 15 дана од дана подношења приговора. Спецификација садржи детаљне податке о појединачним услугама по врстама, пруженим за сваки телефонски број (сим картицу) која се користи у оквиру мреже Наручиоца и то:

- трошкови претплате

- све врсте пружених услуга,

- број пружених услуга те врсте,

- појединачну цену сваке врсте услуге и укупан износ задужења за услуге те врсте,

- посебно исказану вредност и количину за роминг и коришћење интернета

У спецификацији мора бити јасно назначен укупан износ задужења за сваки појединачни кориснички број.

За обавезе плаћања које доспевају по овом уговору у 2017. години, Наручилац ће вршити плаћање Пружаоцу услуге по обезебеђивању финансијских средстава усвајањем финансијског плана за 2017. годину.

**Члан 5.**

Пружалац услуге гарантује да ће услуге мобилне телефоније, које су предмет уговора, Наручилац несметано у пуном обиму користити током свог времена трајања уговора, у времену од 24 сата дневно, седам дана у недељи, осим у случајевима и временским интервалима за које не постоји одговорност Пружаоца услуге (виша сила).

**Члан 6.**

Пружалац услуге се, нарочито, обавезује да у вршењу послова на пружању предметних услуга у свему поступа у складу са одредбама чланова 124-130 Закона о електронским комуникацијама («СЛ. гласник РС» број 44/10 и 60/13-Одлука Уставног суда), а који се између осталог, односе и на тајност електронских комуникација.

**Члан 7.**

Пружалац услуге се обавезује да, за време трајања уговора, обезбеди доступност Корисничког сервиса у циљу пружања бесплатне неопходне помоћи појединачним корисницима, унутар групе наручиоца, која се пружа 24 сата дневно, 7 дана у недељи.

**Члан 8.**

Пружалац услуге је дужан да без одлагања, а најкасније у року од 5 дана од дана настанка промене у било којем од података прописаних чланом 77. Закона о јавним набавкама, о промени писмено обавести Наручиоца и да је документује на прописан начин.

**Члан 9.**

Уговор ступа на снагу даном потписивања обеју уговорних страна.

Уговор се закључује најдуже на период од годину дана, а утрошком средстава немењених за ову набавку исказаних у члану 2. став 1. овог уговора, уговор аутоматски престаје да важи и пре истека периода на који је закључен, о чему ће Наручилац у писаној форми благовремено обавестити Пружаоца услуге.

**Члaн 10.**

Целокупна комуникација уговорних страна у вези примене одредби овог уговора вршиће се преко контакт особа, у писаној форми и то електронском или редовном поштом.

Уговорне стране су дужне да, непосредно по потписивању овог уговора, размене писана обавештења која ће садржати податке о контакт особама, бројевима мобилних телефона и електронским адресама контакт особа преко којих се остварује комуникација, у вези примене одредби овог уговора.

Уговорне стране су дужне да, без одлагања, у писаној форми, једна другу обавесте о евентуалној промени контакт особе, електронске адресе контакт особа и/или броја контакт телефона.

**Члан 11.**

Уговорне стране су сагласне да ће се за све што није регулисано овим уговором примењивати одредбе Закона о облигационим односима и општим условима пословања Пружаоца услуге, под условом да нису у супротности са овим уговором.

ОСТАЛЕ ОДРЕДБЕ

**Члан 12.**

Све евентуалне спорове који настану из, или поводом овог уговора – уговорне стране ће покушати да реше споразумно.

Уколико спорови између Наручиоца и Пружаоца услуге не буду били решени споразумно, уговара се надлежност стварно надлежног суда у Нишу.

**Члан 13.**

На све што није регулисано клаузулама овог уговора, примењиваће се одредбе Закона о облигационим односима.

Овај уговор је сачињен у 6 (шест) истоветних примерака, по 3 (три) примерка за обе уговорне стране.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

 **ПРУЖАЛАЦ УСЛУГЕ НАРУЧИЛАЦ**

**(потпис и печат понуђача)**

***Напомене:***

*Овај модел уговора представља садржину уговора који ће бити закључен са изабраним понуђачем.*

*Уколико понуђач без оправданих разлога одбије да закључи уговор о јавној набавци, након што му је уговор додељен, Наричилац ће Управи за јавне набавке доставити доказ негативне рефренце, односно исправу о реализованом средству обезбеђења испуњења обавеза у поступку јавне набавке.*

***VII Б МОДЕЛ УГОВОРА (партија 2)***

Закључен између:

**ОПШТИНСКЕ УПРАВЕ СВРЉИГ,** са седиштем у Сврљигу, ул. Радетова бр. 31, коју заступа начелник Дејана Митић (у даљем тексту: **Наручилац**), матични број:07327340, порески индентификациони број: 102025507

и

.........................................................................................., са седиштем у ............................................, улица ........................................................, кога заступа.................................................. (у даљем тексту: **Пружалац услуге**), ПИБ:.......................... матични број: ...................................

број рачуна: ............................................ назив банке:............................,

телефон:............................

**Члан 1.**

Уговорне стране констатују:

- да је Наручилац, на основу члана 39. Закона о јавним набавкама („Службени гласник РС” бр. 124/12, 14/15 и 68/15), Правилника о обавезним елементима конкурсне документације у поступцима јавних набавки и начину доказивања испуњености услова („Службени гласник РС” бр. 83/15), Одлуке о покретању поступка III број 404-71/2016 од 27.07.2016. године и на основу позива за подношење понуда за набавку услуга мобилне и фиксне телефоније, спровео поступак јавне набавке мале вредности ЈН бр. 1.2.2, за Партију 2;

- да је Пружалац услуге доставио понуду (биће преузето из понуде), која се налази у прилогу овог уговора и саставни је део овог уговора;

- да понуда Пружаоца услуге у потпуности одговара техничким карактеристикама (спецификацијама) предмета јавне набавке из конкурсне документације, која се налази у прилогу овог уговора и саставни је део овог уговора;

- да је Наручилац у складу са чланом 107. Закона о јавним набавкама („Службени гласник РС” бр. 124/12, 14/15 и 68/15) и Одлуке о додели уговора број (попуњава Наручилац), изабрао Пружаоца услуге, чиме су се коначно стекли услови за закључење уговора.

**Члан 2.**

Вредност уговора износи \_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_ динара са ПДВ-ом.

Предмет овог уговора је набавка услуга фиксне телефоније, у свему према техничким спецификацијама и обрасцу понуде, који се налазе у прилогу овог Уговора и чине његов саставни део.

**Члан 3.**

Уређaје неопходне за коришћење услуге обезбеђује Пружалац услуге, што ће Наручилац потврдити записником о примопредаји.

Наручилац се обавезује да примљене уређаје чува са пажњом доброг привредника и врати Пружаоцу услуге у примљеном стању одмах по престанку услуге.

Пружалац услуге се обавезује да изврши техничку припрему и обезбеди услове за прикључење уређаја неопходних за коришћење услуге у року од седам дана од дана обавештавања од стране Наручиоца.

Пружалац услуге се обавезује да своју телекомуникациону мрежу неопходну за коришћење услуга, које су предмет ове јавне набавке, одржава у исправном стању, у складу са техничким прописима и стандардима.

**Члан 4.**

Наручилац се обавезује да услуге наведене у члану 2. став 2. овог уговора, плати Пружаоцу услуга, по јединичним ценама из обрасца понуде које су фиксне и које се не могу се мењати у току важности уговора.

Понуђач неће наплатити увођење услуге код Наручиоца, односно заснивање претплатничког односа.

**Члан 5.**

Плаћање Пружаоцу услуге Наручилац ће вршити на основу рачуна који се доставља за протекли месец, по испостављеној фактури са спецификацијом услуга, у оквирном року који **не може бити краћи од 15 нити дужи од 45 дана** од дана пријема уредно сачињеног рачуна.

Пружалац услуга се обавезује да за свако неслагање или оспоравање рачуна или квалитета извршене услуге, на које Наручилац уложи приговор у року од 30 дана од датума доспећа рачуна, достави писани одговор у року од 15 дана од дана подношења приговора.

За обавезе плаћања које доспевају по овом уговору у 2017. години, Наручилац ће вршити плаћање Пружаоцу услуге по обезбеђивању финансијских средстава усвајањем финансијског плана за 2017. годину.

**Члан 6.**

Квалитет извршених услуга мора у свему одговарати техничкој спецификацији, документацији достављеној у понуди и важећим стандардима за ту врсту услуга.

Рок за отклањање квара и сметњи у пружању услуге је \_\_\_\_\_\_\_\_\_\_часова од пријема захтева у току радног времана.

Рок за успостављање услуге је 7 (седам) дана од дана обавештавања Пружаоца услуге од стране Наручиоца.

**Члан 7.**

У случају да Пружалац услуга не изврши услугу која је предмет овог уговора у уговореном року, Наручилац може зарачунати уговорну казну у износу од 0,2% од вредности овог уговора, за сваки дан закашњења, а ако износ уговорне казне досегне износ од 5% од вредности овог уговора, Наручилац може једностраном изјавом воље раскинути овај уговор.

Уколико Пружалац услуга по позиву Наручиоца не плати износ уговорене казне, Наручилац ће наплатити уговорну казну приликом примопредаје извршене услуге међусобним пребијањем дуговања и потраживања.

**Члан 8.**

У случају више силе у току трајања уговора, уговорне стране се ослобађају обавеза из овог уговора у мери у којој је услед више силе немогуће извршити обавезе, за период док виша сила траје.

Ниједна уговорна страна нема право на накнаду због неизвршења обавезе друге стране по овом основу.

Уговорна страна која је погођена вишом силом дужна је да одмах писменим путем обавести другу уговорну страну о настанку и окончању више силе.

**Члан 9.**

Уговор ступа на снагу даном потписивања обеју уговорних страна.

Уговор се закључује најдуже на период од годину дана, а утрошком средстава немењених за ову набавку исказаних у члану 2. став 1. овог уговора, уговор аутоматски престаје да важи и пре истека периода на који је закључен, о чему ће Наручилац у писаној форми обавестити благовремено Пружаоца услуге.

**Члан 10.**

Све евентуалне спорове који настану из, или поводом овог уговора – уговорне стране ће покушати да реше споразумно.

Уколико спорови између Наручиоца и Пружаоца услуге не буду били решени споразумно, уговара се надлежност стварно надлежног суда у Нишу.

**Члан 11.**

На све што није регулисано клаузулама овог уговора, примењиваће се одредбе Закона о облигационим односима.

Овај уговор је сачињен у 6 (шест) истоветних примерака, по 3 (три) примерка за обе уговорне стране.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

 **ПРУЖАЛАЦ УСЛУГЕ НАРУЧИЛАЦ**

**(потпис и печат понуђача)**

***Напомене:***

*Овај модел уговора представља садржину уговора који ће бити закључен са изабраним понуђачем. Уколико понуђач без оправданих разлога одбије да закључи уговор о јавној набавци, након што му је уговор додељен, Наручилац ће Управи за јавне набавке доставити доказ негативне рефренце, односно исправу о реализованом средству обезбеђења испуњења обавеза у поступку јавне набавке.*